# RESYME OG SPØRSMÅL FRA DAGENS TALE, DATERT 03.10.2021

**v/ Pastor Gjermund Igland**

## TEMA: Du ble skapt for Guds familie

Teksten er hentet fra

Ef.2.19-22

Gud hadde en plan da han skapte deg og meg. Han hadde en hensikt for evigheten, at vi skulle leve i nær relasjon til Ham og hverandre.

Forskningen viser at nære relasjoner har betydning for helsen vår. I en famille har man omsorg for hverandre.

Både ekteskapet og menigheten har Guds signatur. Det var 2 grunner til at han skapte mann og kvinne. For det første så Gud at det ikke var godt for mannen å være alene. For det andre ville Gud at de skulle være fruktbare og bli mange. Han hadde tanker for barna, da han skapte det monogame samliv. Vi er skapt til fellesskap og han så at vi trengte omsorg og tilhørighet. Han så at vi trengte å dele vennskap og ha noen å elske.

Det ligger et ansvar på oss, når vi sier ja til fellesskapet i menigheten. Vi er mennesker som velger å tilhøre med det vi har og er, i vår ufullkommenhet. Når vi velger å tjene, da får vi et eierskap og vil føle troskap til vår tjeneste. Kjærligheten handler om å elske, å være til stede for dem som lider og blir forfulgt

Spørsmål/fokusområder til bruk i småfellesskapene

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.